b"\n_START_ARTICLE_\nMithly\n_START_SECTION_\nHist\xc3\xb2ria\n_START_PARAGRAPH_\nFou llan\xc3\xa7ada en 2007 per l'activista Samir Bargachi, inicialment com un butllet\xc3\xad de not\xc3\xadcies, despr\xc3\xa9s de participar en una confer\xc3\xa8ncia sobre el VIH a Madrid. Va comen\xc3\xa7ar com una publicaci\xc3\xb3 trimestral \xc2\xabonline\xc2\xbb amb la idea de potenciar les xarxes de suport entre homosexuals, educar sobre les malalties de transmissi\xc3\xb3 sexual i discutir sobre drets i assumptes d'inter\xc3\xa8s per al col\xc2\xb7lectiu LGBT._NEWLINE_Va ser presentada originalment com una revista d'estil de vida LGBT amb un enfocament en homes gais amb cobertura principal sobre entreteniment, viatges, i esment ocasional d'assumptes pol\xc3\xadtics. Amb l'evoluci\xc3\xb3 de la revista, es va convertir en una revista bimestral en 2009 i despr\xc3\xa9s mensual en 2010, i el seu contingut es va concentrar m\xc3\xa9s en l'entreteniment i es va allunyar de la pol\xc3\xadtica._NEWLINE_La seva versi\xc3\xb3 impresa va sortir al carrer per primera vegada l'1 d'abril 2010 , encara que no sense grans dificultats per ser impresa i de forma totalment clandestina. Mithly, editada pel grup Kifkif (\xc2\xabd'igual a igual\xc2\xbb en \xc3\xa0rab) que agrupa a gais, lesbianes, bisexuals i transsexuals, suposa un desafiament a l'autoritat i una aposta arriscada en un pa\xc3\xads on ser homosexual est\xc3\xa0 penat per llei."